Лав (филм)
Лав () аустралијски је биографски драма филм из 2016. године у режији Гарта Дејвиса у свом дугометражном редитељском дебију. Сценарио потписује Лук Дејвис на основу књиге Дуг повратак кући аутора Сару Брирлија и Ларија Батроуза, док су продуценти филма Емили Шерман, Ијан Канинг и Енџи Филдер. Музику су компоновали Волкер Бертелман и Дастин О’Халоран.

Глумачку екипу чине Дев Пател као одрасли Сару Брирли, Сани Павар, Руни Мара, Дејвид Венам и Никол Кидман. Светска премијера филма је била одржана 25. новембра 2016. у Сједињеним Америчким Државама.

Буџет филма је износио 12 000 000 долара, а зарада од филма је 140 300 000 долара.

Филм је добио пет номинација за BAFTA награду и победио у две — за најбољег глумца у споредној улози и најбољи адаптирани сценарио.

Такође, добио је четири номинације за Златни глобус укључујући награду за најбољи играни филм (драма), најбољег споредног глумца у играном филму и најбољу споредну глумицу у играном филму.

24. јануара 2017. године филм је добио номинације за шест Оскара − најбољи филм (Шерман, Канинг и Филдер), најбољег глумца у споредној улози (Пател), најбољу глумицу у споредној улози (Кидман), најбољу фотографију (Фразер), најбољи адаптирани сценарио (Дејвис) и најбољу оригиналну музику (О’Халоран и Бертелман).

Радња 

Петогодишњи Сару (Павар) изгуби се на возу који га одводи далеко од његовог дома и породице. Престрашен и збуњен нађе се хиљадама километара удаљеној хаотичној Колкати. Некако успева да преживи на улици и да избегне бројне опасности пре него заврши у сиротишту из којег га усваја пар из Аустралије. Он проналази љубав и сигурност одрастајући у Хобарту.

Не желећи да повреди осећања својих усвојитеља, Сару потискује своју прошлост, жељу и наду да ће ипак пронаћи биолошку мајку и рођеног брата. Али, случајни сусрет са групицом Индијаца буди његову потиснуту чежњу. Наоружан с неколико успомена и уз помоћ нове технологије познате као Google Earth, Сару креће у једну од најизазовнијих потрага модерног доба.

Улоге 

|-
| Сани Павар || дечак Сару Брирли
|-
| Дев Пател || одрасли Сару Брирли
|-
| Руни Мара || Луси
|-
| Дејвид Венам || Џон Брирли
|-
| Никол Кидман || Су Брирли
|}

Спољашње везе 
 

Филмови 2016.
Аустралијски филмови
Британски филмови
Филмске драме
Филмови на енглеском језику
Филмови студија The Weinstein Company
Филмови за које је музику компоновао Дастин О’Халоран